CELEX: 62016CN0152
Language: hr
Date: 2016-03-14 00:00:00
Title: Predmet C-152/16: Tužba podnesena 14. ožujka 2016. – Europska komisija protiv Velikog Vojvodstva Luksemburg

30.5.2016   
            
            
               HR
            
            
               Službeni list Europske unije
            
            
               C 191/13
            
         Tužba podnesena 14. ožujka 2016. – Europska komisija protiv Velikog Vojvodstva Luksemburg
   (Predmet C-152/16)
   (2016/C 191/17)
   Jezik postupka: francuski
   
      Stranke
   
   
      Tužitelj: Europska komisija (zastupnik: J. Hottiaux, agent)
   
      Tuženik: Veliko Vojvodstvo Luxembourg
   
      Tužbeni zahtjev
   
   
               —
            
            
               Utvrditi da je time što nije uspostavilo nacionalni elektronički registar poduzeća cestovnog prijevoza, te stoga nije uspostavilo međupovezanost s registrima drugih država članica, Veliko Vojvodstvo Luksemburg povrijedilo obveze koje ima na temelju članka 16. stavaka 1. i 5. Uredbe (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (1);
            
         
               —
            
            
               naložiti Velikom Vojvodstvu Luksemburg snošenje troškova.
            
         
      Tužbeni razlozi i glavni argumenti
   
   U skladu s člankom 16. stavkom 1. Uredbe br. 1071/2009, svaka država članica vodi nacionalni elektronički registar poduzeća cestovnog prijevoza kojima je nadležno tijelo, koje je država članica imenovala, izdalo dozvole za obavljanje djelatnosti cestovnog prijevoznika.
   Međutim, iz odgovora Luksemburške države na pismo opomene proizlazi da nije uspostavljen takav registar.
   Slijedom toga Luksemburška država ne pridržava se članka 16. stavka 1. Uredbe br. 1071/2009.
   U skladu s člankom 16. stavkom 5. Uredbe br. 1071/2009, države članice dužne su poduzeti sve potrebne mjere kako bi osigurale međupovezanost i dostupnost nacionalnih elektroničkih registara diljem Unije.
   U nedostatku nacionalnog registra, nema sumnje da luksemburška administracija nije poduzela potrebne mjere da bi povezala svoj nacionalni registar, koji ne postoji, s drugim nacionalnim registrima.
   Stoga se Luksemburška država ne pridržava članka 16. stavka 5. Uredbe br. 1071/2009.
   
      (1)  SL L 300., str. 51. (SL, posebno izdanje na hrvatskom jeziku, poglavlje 6. svezak 7. str. 135.)